וילם הראשון, רוזן אנו

וילם הטוב ( בהולנדית: Willem I van Henegouwen; בצרפתית: Guillaume Ier de Hainaut; 1286 – 7 ביוני 1337) היה רוזן אנו (כווילם הראשון), אווסנס, הולנד (כווילם השלישי) וזיילנד (כווילם השני) מ-1304 ועד מותו.

 ביוגרפיה 
וילם, נולד ב-1286, והיה בנם של יוהאן השני, רוזן אנו, ופיליפה מלוקסמבורג, בתו של היינריך החמישי, רוזן לוקסמבורג.Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany: Verlag von J. A. Stargardt, 1984), Tafel 4 הוא היה אח של יוהאן מבומון ואליס מאנו.

וילם לא היה צפוי להיות רוזן במקור. לאחר מותם של אחיו הגדולים, יוהאן (נהרג בקורטרייק ב-1302) והיינריך (נפטר ב-1303), הוא הפך ליורש של מחוזות אביו.

לפני שנהפך לרוזן, הוא הובס על ידי גי מנאמור בקרב באי דויבלנד ב-1304. גי ויוהאן השני, דוכס בראבנט כבשו אז את רוב זיילנד והולנד, אך השטחים הללו התאוששו שוב כאשר וילם הפך לרוזן החדש באותה שנה.Encyclopædia Britannica, Eleventh Edition, Vol. XIII, Ed. Hugh Chisholm (New York: Cambridge University Press, 1910), p. 608 וילם המשיך במלחמה עם פלנדריה עד לשלום פריז ב-1323, שבמהלכו התנער רוזן פלנדריה מכל התביעות על זיילנד. וילם, בתורו, הרוויח את כל זיילנד אך הסכים לוותר על כל התביעות על פלנדריה הקיסרית. וילם כבש את רוב בישופות אוטרכט וניסה לכבוש את פריסלנד אך נהדף על ידי הסל מרטנה. עם מותו של דודו, גי ד'אווסנס, הבישוף של אוטרכט, לקח וילם את הפייף של אמסטרדם וסיפח אותו להולנד.

רבות מבנותיו נישאו עם שליטים חשובים באירופה; אדוארד השלישי, מלך אנגליה ולודוויג הרביעי, קיסר האימפריה הרומית הקדושה היו נשואים לבנותיו, ואילו הוא היה נשוי לאחותו של פיליפ השישי, מלך צרפת. George Andrews Moriarty, The Plantagenet Ancestry of King Edward III and Queen Philippa (Salt Lake City: Mormon Pioneer Genealogy Society, 1985), p. 175 עם הבריתות החשובות הללו זכה וילם להשפעה וכבוד ניכרים, שבהם השתמש כדי לקדם את האינטרסים של מחוזותיו.

 משפחתו 
ממוזער| חותמת של וילם הראשון
ב-19 במאי 1305 התחתן ויליאם עם ז'אן מוולואה, אחותו של פיליפ השישי, מלך צרפת, Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany: Verlag von J. A. Stargardt, 1984), Tafel 22 ונולדו לו הילדים הבאים:
 וילם השני, רוזן אנו (1307–1345)
 יוהאן (נפטר ב-1316)
 מרגרט השנייה, רוזנת אנו (1311–1356), התחתנה עם לודוויג הרביעי, קיסר האימפריה הרומית הקדושה
 פיליפה מאנו (בערך 1313–1369), התחתנה עם אדוארד השלישי, מלך אנגליה
 אגנס (מתה ב-1327)
 יוהאנה מאנו (1315–1374), התחתנה עם וילהלם החמישי, דוכס ייליך
 איזבל מאנו (1323–1361), התחתנה עם רוברט מנאמור
 לואי (1325–1328)
 יאן אלמאן (1320–1389) בן לא חוקי ואביר

 אילן יוחסין 

קישורים חיצוניים

 הערות שוליים 

קטגוריה:ילידי 1286
קטגוריה:נפטרים ב-1337